Diari Oficial de la Generalitat Valenciana


Sumari del DOGV 7211, del 11-02-2014 (2014/1070)

RESOLUCIÓ de 31 de gener de 2014, del conseller de Governació i Justícia, com a president de l'Observatori de Dret Civil Valencià, per la qual es modifica la composició de l'Observatori.
------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7211

Data del DOGV
:   11-02-2014

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2014/1070


Data del document
:   31-01-2014

Organisme emissor
:   Conselleria de Governació i Justícia

Tipus de document
:   Resolució

Anàlisi jurídica

 Descriptors 

:   * Conselleria de Governació i Justícia
    * Observatori de Dret Civil Valencià
    * Dret regional

RESOLUCIÓ de 31 de gener de 2014, del conseller de Governació i Justícia, com a president de l'Observatori de Dret Civil Valencià, per la qual es modifica la composició de l'Observatori. [2014/1070]  
L'Observatori de Dret Civil Valencià va ser creat per mitjà del Decret 30/2002, de 26 de febrer, del Govern Valencià, i després de la modificació efectuada pel Decret 97/2004, d'11 de juny, del Consell, es configura com a l'òrgan col·legiat assessor de la Comissió de Codificació Civil Valenciana, és a dir, un fòrum representatiu en què, amb participació de la Generalitat i de diferents institucions, organismes i entitats, es debaten qüestions i eleven propostes en matèria de dret civil valencià.  
  
El Decret 218/2007, de 26 d'octubre, del Consell, pel qual s'aprova el Reglament de la Comissió de Codificació Civil Valenciana i el seu òrgan assessor, l'Observatori de Dret Civil Valencià, va modificar les funcions, l'estructura organitzativa i el règim de funcionament d'ambdós òrgans.  
L'article 22.1 g) de l'esmentat Reglament, en regular la composició de l'Observatori de Dret Civil Valencià, indica que l'integraran, entre els altres i les altres vocals, nomenats i nomenades per la persona titular de la Presidència de l'Observatori: «3r. Un o una membre del Consell Jurídic Consultiu de la Comunitat Valenciana, a proposta del Ple de l'esmentada institució».  
Mitjançant una Resolució de 17 de febrer de 2012, del conseller de Governació, com a president de l'Observatori de Dret Civil Valencià (DOCV 6726, 02.03.2012), es va determinar la composició del dit òrgan col·legiat. I entre els vocals designats es trobava, com a representant del Consell Jurídic Consultiu de la Comunitat Valenciana, qui era conseller vicepresident d'este, el Sr. Miguel Mira Ribera.  
  
No obstant això, per mitjà d'un escrit registrat d'entrada a la Conselleria de Governació i Justícia amb data 27 de gener de 2014, el president de la mencionada institució ha comunicat a la Presidència de l'Observatori de Dret Civil Valencià la designació del conseller, Enrique Fliquete Lliso, com a nou representant del Consell Jurídic Consultiu de la Comunitat Valenciana en el dit òrgan col·legiat, després de la defunció del Sr. Mira Ribera.  
La disposició final primera del Decret 218/2007 faculta el titular de la conselleria amb competència en matèria de desenrotllament estatutari per a dictar totes les disposicions que exigisquen l'aplicació i execució d'este decret.  
En exercici d'eixa facultat i en virtut del que disposa l'article 10.1 del Decret 19/2012, de 7 de desembre, del president de la Generalitat, pel qual determina les conselleries en què s'organitza l'Administració de la Generalitat, en relació amb l'article 4 del Decret 194/2012, de 21 de desembre, del Consell, pel qual aprova el Reglament orgànic i funcional de la Conselleria de Governació i Justícia, es dicta la present resolució:  
  
Primer  
Declarar el cessament, per defunció, de Miguel Mira Ribera, com a vocal de l'Observatori de Dret Civil Valencià.  
  
Segon  
Nomenar Enrique Fliquete Lliso com a nou vocal de l'Observatori de Dret Civil Valencià, en representació del Consell Jurídic Consultiu de la Comunitat Valenciana.  
  
Tercer  
La present resolució es publicarà en el Diari Oficial de la Comunitat Valenciana i produirà efectes des de l'endemà de la seua publicació.  
  
  
València, 31 de gener de 2014.- El conseller de Governació i Justícia: Serafín Castellano Gómez.